भीड़ को रौंदते समय 120 की स्पीड में थी कार, इससे गई 9 की जान; 15 से ज्यादा घायल
गुजरात के अहमदाबाद शहर में बुधवार रात को एक बेकाबू जगुआर कार ने करीब 30 लोगों को रौंद दिया था। इस हादसे में अब तक 9 लोगों की मौत हो चुकी है। वहीं, 20 से ज्यादा घायल है्ं। घायलों में 6 की हालत अभी भी200 Meters Of Dead Bodies On ISKCON Bridge, Dead Bodies Were Lying For Two Hours, Police Said 'no One Is Yours', A Father Found His Son Dead
गुजरात के अहमदाबाद शहर में बुधवार रात को एक बेकाबू जगुआर कार ने करीब 30 लोगों को रौंद दिया था। इस हादसे में अब तक 9 लोगों की मौत हो चुकी है। वहीं, 15 से ज्यादा घायल हैं। घायलों में 4 की हालत गंभीर है। घायलों का इलाज सिविल अस्पताल में चल रहा है।
भीड़ ने की थी आरोपी की पिटाई
इस हादसे का एक वीडियो सामने आया है, जिसमें कार चला रहे आरोपी तथ्य पटेल यह बात कबूल करते सुना जा सकता है कि हादसे के वक्त उसकी कार की स्पीड 120 की थी। दरअसल, हादसे के बाद भीड़ ने तथ्य पटेल की जमकर पिटाई कर दी थी।
इसके बाद उसे भी हॉस्पिटल ले जाया गया था। यहां पर कुछ लोग उससे सवाल करते नजर आ रहे हैं। एक सवाल के जवाब में तथ्य कहता है- 'अरे भाई, मैंने सच में लोगों को नहीं देखा, वरना मैं ब्रेक लगा देता।'
आरोपी का पिता रह चुका है गैंगरेप का आरोपी
पुलिस को हादसे से जुड़े कई वीडियो मिले हैं। एक वीडियो में कार भीड़ को रौंदते हुए साफतौर पर नजर आ रही है। पुलिस तथ्य पटेल के इस कबूलनामे के वीडियो को भी रिकॉर्ड में रखकर जांच के लिए भेज दिया है। आरोपी तथ्य पटेल को रात को ही पुलिस थाने ले आया गया था, जहां वह बड़े आराम से सवालों का जवाब दे रहा था। उसके चेहरे पर कोई अफसोस नहीं था। तथ्य का पिता भी थाने पहुंच गया था। तथ्य का पिता प्रज्ञेश पटेल गैंगरेप का आरोपी रह चुका है। पुलिस ने प्रज्ञेश को भी हिरासत में ले लिया है।
कार में 3 लड़कियां और दो लड़के भी थे
तथ्य पटेल की कार में उसके पांच दोस्त (आर्यन पांचाल, शान सागर, श्रेया, धवनी और मालविका पटेल ) भी थे। कार तथ्य ही चला रहा था। पुलिस इनकी भी मेडिकल जांच करवा रही है। पुलिस से मिली जानकारी के अनुसार जरूरत पड़ने पर इन्हें भी गवाह बनाया जायगा। पूछताछ में पता चला है कि सभी लोग एक कैफे में इकट्ठे हुए थे।
बारिश के चलते ब्रिज पर बह रहा था खून
हादसे के करीब आधे घंटे बाद हल्की बारिश शुरू हो गई थी। इसके चलते पूरे ब्रिज पर पानी के साथ खून बह रहा था। हादसे के बाद पूरा ब्रिज बंद कर दिया गया था। दैनिक भास्कर की टीम ने यह खौफनाक मंजर आपनी आंखों से देखा। ब्रिज पर 200 मीटर तक लाशें बिखरी पड़ी थीं। किसी का शव कार के बोनट पर था, तो किसी का जमीन पर। किसी के पैर मुड़े हुए थे, तो किसी के शरीर का निचला हिस्सा कुचला हुआ था।
कैसे हुआ हादसा
रात के करीब 1 बजे थे और बिना नंबर प्लेट वाली एक महिंद्रा थार फुल स्पीड में कर्णावती क्लब से इस्कॉन ओवरब्रिज की ओर जा रही थी। इसी दौरान थार आगे जा रहे एक डंपर में पीछे जा घुसी। इसी हादसे को देखने राहगीरों और आसपास के लोगों की भीड़ जमा हो गई थी। रात के करीब 1.10 बजे इसी रोड से एक जगुआर कार ने भीड़ को अपनी चपेट में ले लिया। हादसा इतना भीषण था कि मृतकों व घायलों की लाशें 200 मीटर दूर तक जा गिरी थीं।